সামিরি (ইসলামি ব্যক্তিত্ব)

সামিরি, যাকে সমরীয় (আরবি: الْسَّامِريّ) নামেও ডাকা হয়, কুরআন শরীফে ব্যবহৃত একটি নাম। এটি মূসা (আঃ)-এর একজন বিদ্রোহী অনুসারীকে বোঝায়, যে সোনার বাছুর তৈরি করেছিল এবং ইহুদিদেরকে মূর্তিপূজার দিকে নিয়ে যাওয়ার চেষ্টা করেছিল। কুরআনের বিংশ অধ্যায় অনুসারে, মূসা (আঃ) যখন সিনাই পর্বতে আল্লাহর কাছ থেকে দশ আদেশ গ্রহণ করতে চল্লিশ দিনের জন্য অনুপস্থিত ছিলেন, তখন সামিরি এই বাছুরটি তৈরি করে।  হিব্রু বাইবেলে বর্ণিত ঘটনার বিপরীতে, কুরআন এই বাছুর তৈরির জন্য হারুন (আঃ)-কে দোষারোপ করে না।

ইসলামী ঐতিহ্যে 
কুরআনে সামিরির বাছুর "হাম্বা" শব্দ করার বর্ণনাকে কেন্দ্র করে অনেক জল্পনা-কল্পনা রয়েছে। বেশ কয়েকটি ইসলামী ঐতিহ্য বলে যে বাছুরটি তৈরি হয়েছিল ফেরেশতা জিব্রিলের ঘোড়ার পায়ের নিচে পড়া ধুলা দিয়ে; যার রহস্যময় বৈশিষ্ট্য ছিল। কিছু রেওয়ায়েতে বলা হয় যে, বাছুরটি নড়াচড়াও করতে পারতো, "জীবনের ঘোড়ার" ধুলোর কারণে তাকে এই গুণ দেওয়া হয়েছিল। অন্য কিছু ঐতিহ্যে বলা হয়েছে যে সামিরি নিজেই এই শব্দটি করেছিল, অথবা এটি কেবল বাতাসের কারণে হয়েছিল। আবার অন্য মতে, ইহুদীদের পরীক্ষা করার জন্য স্বয়ং আল্লাহ বাছুরটি তৈরি করেছিলেন।

পরবর্তী ঐতিহ্যগুলো বাছুরটির উপাসনা করতো এমন লোকদের পরিণতি নিয়ে আলোচনা করে। আল-তাবারি রচিত গ্রন্থে  একটি কাহিনী রয়েছে যেখানে মূসা (আঃ) তার লোকদের সেই পানি পান করতে আদেশ করেন যেখানে বাছুরটিকে নিক্ষেপ করা হয়েছিল; উপাসনার দায়ে অপরাধীরা সোনালী বর্ণ ধারণ করে চিহ্নিত হয়ে যায়।

সামিরির শাস্তিকে বেশিরভাগ পণ্ডিত সম্পূর্ণ সামাজিক বিচ্ছিন্নতা হিসেবে ব্যাখ্যা করেছেন।

কোরআনে

ত্বা-হা সূরায়, যা কোরআনের ২০তম সূরা, সেখানে বলা হয়েছে যে, মুসার অনুপস্থিতিতে সামিরি তার জাতিকে বিভ্রান্ত করেছে। মুসা ফিরে এসে তাদের তিরস্কার করেন এবং জানতে পারেন সামিরি কী করেছে।

"তারা বলল, “আমরা ইচ্ছাকৃতভাবে আপনার সঙ্গে প্রতিশ্রুতি ভঙ্গ করিনি, কিন্তু আমরা লোকদের সোনার অলংকার বহন করছিলাম, তারপর আমরা তা আগুনে নিক্ষেপ করলাম, এবং সামিরিও তাই করল।” এরপর সে তাদের জন্য একটি গো- বাছুরের মূর্তি তৈরি করল, যা গরুর ডাকের মতো শব্দ করত। তারা বলল, “এটাই তোমাদের উপাস্য এবং মুসারও উপাস্য, কিন্তু মুসা তা ভুলে গেছেন!” তারা কি দেখতে পায়নি যে, এটি তাদের কথা শুনছে না, তাদের উপকার বা ক্ষতি করতে পারছে না? হারুন আগেই তাদের সতর্ক করেছিলেন, “হে আমার জাতি! এটি একটি পরীক্ষা মাত্র, নিশ্চয়ই তোমাদের আসল প্রভু হচ্ছেন পরম দয়ালু। অতএব, আমার অনুসরণ কর এবং আমার আদেশ মান।” তারা বলল, “আমরা মুসা ফিরে না আসা পর্যন্ত এটি পূজা করা বন্ধ করব না।” তখন মুসা তার ভাইকে তিরস্কার করে বললেন, “হে হারুন! তুমি যখন দেখলে তারা পথভ্রষ্ট হচ্ছে, তখন তুমি আমাকে অনুসরণ করলে না কেন? আমার আদেশ অমান্য করলে কেন?” হারুন বলল, “হে আমার মায়ের সন্তান! দয়া করে আমার দাড়ি বা মাথার চুল টেনে ধরো না। আমি ভয় পেয়েছিলাম তুমি বলবে, ‘তুমি বনী ইসরাঈলের মধ্যে বিভেদ সৃষ্টি করেছ এবং আমার কথা অনুসরণ করোনি।’”

এরপর মুসা সামিরিকে জিজ্ঞাসা করেন, “হে সামিরি! তুমি এটা কেন করেছিলে?” সে বলল, “আমি এমন কিছু দেখেছিলাম যা তারা দেখেনি। আমি দূতের ঘোড়ার পায়ের ছাপ থেকে একটি মুঠো ধুলা নিয়ে তা মূর্তিতে ছিটিয়ে দিই। আমার আত্মা আমাকে এটাই করতে প্ররোচিত করেছিল।” তখন মুসা বললেন, “তাহলে তুমি চলে যাও! এবং বাকি জীবন তুমি বলবে, ‘আমাকে স্পর্শ করো না!’ তোমার জন্য একটি পরিণতি রয়েছে যা তুমি এড়াতে পারবে না। এখন দেখো তোমার সেই উপাস্যকে, যার প্রতি তুমি এতটা অনুরক্ত ছিলে: আমরা সেটিকে পুড়িয়ে দেব, তারপর সম্পূর্ণভাবে সাগরে ছুঁড়ে ফেলব।” 

কোরআনে বর্ণিত “গরুর ডাকের মতো শব্দ করা” বাছুরটি নিয়ে বহু মত রয়েছে। অনেক ইসলামি বর্ণনায় বলা হয়, সামিরি সেই মূর্তি তৈরি করেছিল এমন ধুলা দিয়ে, যা ফেরেশতা জিবরাইল এর ঘোড়ার পদচিহ্ন স্পর্শ করেছিল এবং যার মধ্যে অলৌকিক ক্ষমতা ছিল। কিছু সূত্র বলেছে, মূর্তিটি নড়াচড়াও করতে পারত, কারণ এতে ছিল “জীবনের ঘোড়ার” ধুলার প্রভাব। আবার কেউ বলেছেন, সেই শব্দ সামিরি নিজেই তৈরি করেছিল বা সেটি কেবল বাতাসের শব্দ ছিল। আরও কিছু মত অনুযায়ী, এই মূর্তি আল্লাহ নিজেই সৃষ্টি করেছিলেন, যেন বনী ইসরাঈলদের জন্য তা একটি পরীক্ষা হয়। কিছু কাহিনিতে সামিরিকে একজন জাদুকর হিসেবেও বর্ণনা করা হয়েছে।

পরবর্তী বর্ণনাগুলিতে বাছুর পূজাকারীদের পরিণতির ব্যাখ্যা আরও বিস্তারিত হয়েছে। আত-তাবারীর লেখায় আছে, মুসা তাদের আদেশ দেন সেই পানির থেকে পান করতে, যেখানে বাছুরটি ফেলা হয়েছিল; এবং যারা এটি পূজা করেছিল, তারা তখন সোনালী বর্ণ ধারণ করে ধরা পড়ে।

সামিরির শাস্তিকে বেশিরভাগ ইসলামি পণ্ডিত সম্পূর্ণ সামাজিক বিচ্ছিন্নতা হিসেবে ব্যাখ্যা করেছেন।

পরিচয় 
ইসলামি পণ্ডিতরা সামিরিকে বাইবেলে উল্লিখিত বিভিন্ন ব্যক্তির সঙ্গে মিলিয়ে দেখেছেন। 'আস-সামিরি' সাধারণত "শোমরনি" (Samaritan) হিসেবে অনূদিত হয় এবং ঘটনাটি শোমরনিদের সঙ্গে অন্যান্য ইসরাইলিদের বিচ্ছিন্নতার একটি ব্যাখ্যা হিসেবে বিবেচিত। এই কাহিনী বাইবেলের জেরোবোয়াম কর্তৃক নির্মিত সোনার বাছুর ঘটনার সঙ্গে মিল রয়েছে। নামের সাদৃশ্য ও মুসার নেতৃত্বে বিদ্রোহের মিল থাকার কারণে কেউ কেউ সামিরিকে হিব্রু বিদ্রোহী নেতা জিমরির সঙ্গে তুলনা করেছেন। আবার কেউ কেউ মনে করেন, সামিরি মেসোপটেমিয়ার সামাররা শহরের বাসিন্দা ছিলেন এবং একটি গরু-উপাসক জনগোষ্ঠীর অংশ ছিলেন, যার নাম ছিল মূসা বিন জাফর। আব্রাহাম গেইগার প্রস্তাব করেছিলেন যে, 'সামিরি' আসলে 'সামায়েল' শব্দের বিকৃত রূপ, যে একজন ফেরেশতা এবং ইহুদি ধর্মে শয়তানের মতো ভূমিকা পালন করে। তবে, এসব ব্যাখ্যার মধ্যে কোনটি সঠিক, তা নিয়ে ইসলামি পণ্ডিতদের মধ্যে একমত নেই।

আরও দেখুন
 ইসলামে মুসা
 হারুন
 সোনার বাছুর

তথ্যসূত্র

প্রাচীন মিশরীয় ইহুদি
কুরআনে উল্লেখিত ব্যক্তি
শিমিয়োন উপজাতি